
דברי הסבר
סעיף 7א לחוק-יסוד: הכנסת נועד למנוע מרשימת מועמדים המסיתה לגזענות להתמודד בבחירות לכנסת. מאז תיקון החוק, בכל מערכת בחירות ועדת הבחירות ובית המשפט מאשרים או פוסלים מועמדים בהתאם למבחן ההסתה לגזענות. עם זאת, מועמדים המסיתים נגד האוכלוסייה החרדית אינם מנועים מלהתמודד, שכן ההגדרה המצומצמת של גזענות, מתייחסת רק למקרים בהם הגזענות היא בשל צבע או השתייכות לגזע או למוצא לאומי-אתני, והאוכלוסייה החרדית אינה נבדלת בצבעה, גזעה או במוצאה הלאומי-אתני. 
אי התייחסות המחוקק לפגיעה והסתה נגד האוכלוסייה החרדית, אינה פוסלת מועמדים לכנסת המסיתים נגד האוכלוסייה החרדית. וכך, מערכת בחירות אחת אחרי השנייה אנו עדים לתופעות חמורות של הסתה כנגד האוכלוסייה החרדית, מה שגרר אירועי אלימות ופגיעה באוכלוסייה החרדית, בפרט בתקופת בחירות. 
 בהצעת חוק זו מוצע להרחיב את עילות פסילת מועמדים לכנסת, כך שמועמדים לכנסת המסיתים כנגד האוכלוסייה החרדית, יהיו פסולים מלהתמודד לכנסת, ובכך תמנע ההסתה והפגיעה כנגד האוכלוסייה החרדית.

